b'\n_START_ARTICLE_\nLuskavci\n_START_PARAGRAPH_\nLuskavci (znanstveno ime Pholidota) so red sesalcev. Edina neizumrla dru\xc5\xbeina, Manidae, ima tri rodove - Manis, ki vsebuje \xc5\xa1tiri vrste \xc5\xbeive\xc4\x8de v Aziji, Phataginus, ki vsebuje dve vrsti \xc5\xbeive\xc4\x8di v Afriki; in Smutsia, ki vsebuje dve vrsti \xc5\xbeive\xc4\x8di v Afriki. Na\xc5\xa1tete vrse luskavcev merijo o 30 do 100 cm._NEWLINE_Ko\xc5\xbea luskavcev je pokrita z velikimi za\xc5\xa1\xc4\x8ditnimi luskami z keratina. So edini sesalci s to lastnostjo. \xc5\xbdivijo v votlih deblih ali podzemnih tunelih in so no\xc4\x8dne \xc5\xbeivali. Ve\xc4\x8dinoma so samotarske \xc5\xbeivali in se dru\xc5\xbeijo le med parjenjem. Skotijo enega do tri mladi\xc4\x8de, za katere skrbijo okrog dve leti. Prehranjujejo se v glavnem z mravljami in termiti, ki jih lovijo z dolgim in tankim jezikom. Imajo zelo dolg jezik, katerega koren ni pritrjen na hio\xc3\xaddno kost, temve\xc4\x8d se\xc5\xbee v oprsje med prsnico in sapnikom. Ve\xc4\x8dje \xc5\xbeivali lahko iztegnejo jezik do 40 cm iz ust, pri \xc4\x8demer je premer jezika le 0,5 cm. Luskavci lahko izlo\xc4\x8dajo smrdljivo kemikalijo iz \xc5\xbelez blizu zadnji\xc4\x8dne odprtine, podobno izlo\xc4\x8dkom skunka. Imajo kratke noge z ostrimi kremplji, ki jih uporabljajo za razkopavanje mravlji\xc5\xa1\xc4\x8d in termitnjakov ter za pleyanje po drevju._NEWLINE_Kadar so ogro\xc5\xbeeni, se luskavci zvijejo v kroglasto obliko, tako da so navzven izpostavljene le njihove ostre prekrivajo\xc4\x8de se luske, ki delujejo kot oklep in jih varujejo pred plenilci. Obraz pri tem spodvijejo pod luskast rep._NEWLINE_Luskavce ogro\xc5\xbeata lov zaradi njihovega mesa in lusk (so najbolj mno\xc5\xbei\xc4\x8dno tihotapljeni sesalci) ter uni\xc4\x8devanje njihovega naravnega habitatata zaradi kr\xc4\x8denja gozdov. Od osmih vrst so \xc5\xa1tiri na seznamu ranljivih vrst, dve na seznamu ogro\xc5\xbeenih in dve na seznamu kriti\xc4\x8dno ogro\xc5\xbeenih vrst._NEWLINE_Edina dru\xc5\xbeina \xc5\xa1e \xc5\xbeive\xc4\x8dih luskavcev, Manidae, obsega tri rodove\xcb\x90 Manis, ki vsebuje \xc5\xa1tiri vrste \xc5\xbeive\xc4\x8de v Aziji (Manis crassicaudata oz. indijski luskavec, Manis pentadactyla oz. kitajski luskavec, Manis javanica oz. javanski luskavec in Manis culionensis oz. filipinski luskavec); Phataginus, ki vsebuje dve vrsti \xc5\xbeive\xc4\x8di v Afriki (Phataginus tricuspis oz. drevesni luskavec in Phataginus tetradactyla oz. dolgorepi luskavec); in Smutsia, ki vsebuje dve vrsti \xc5\xbeive\xc4\x8di v Afriki (Smutsia gigantea oz. veliki luskavec in Smutsia temminckii).'